# Abyssiner

### Fra Wikipedia, den frie encyklopedi

Abyssiner
Andre navn

Aby, kaninkatt

Opprinnelsesland/område
Storbritannia
Anerkjennelser

FIFe: | Korthår
WCF: | Korthår
CFA: | Championship Class
TICA: | Established Breeds

Forventet levetid
15-18 år
Vekt
(4-7,5 kg)
Karakter
Meget aktiv, balansert gemytt
Liste over katteraser

Abyssiner tilhører de eldste rasekattene vi kjenner til, men nøyaktig når og hvor den oppsto har man ingen kunnskap om i dag. Navnet indikerer et etiopiisk opphav, men forskerne tror med bakgrunn i den spesielle pelsen at den egentlig kommer fra Asia.

## [rediger] Opprinnelse

Opphavet til dagens abyssinerkatter var en katt som ble innført fra Etiopia til Storbritannia av Sir Robert Napier i 1868. Den het Zula, og ble vist på en utstilling i Crystal Palace i London i 1871. En herre ved navn G. Stables bestemte seg i 1874 for å gjøre en inngående vitenskaplig studie av denne katten. Det førte blant annet til at rasen ble anerkjent i England i 1882, der den raskt etablerte seg. I de nærmeste årene krysset man inn britisk korthår for å styrke linjene. Den først rasestandarden ble publisert i 1889. De første kattene ble eksportert til USA omkring 1910, der Cat Fanciers' Association anerkjente den i 1917.

## [rediger] Utseende, anatomi og fysikk

Abyssineren gir et majestetisk inntrykk. Den er smidig og elegant og har en velproporsjonert og muskuløs langstrakt kropp og et middels langt hode. I størrelse blir den ca. 4-7,5 kg. Pelsen er kort, tett og glatt, lys i grunnfargen, men mørkere utover mot hårtuppene. Flere farger er tillatt. Somali er en langhåret variant av katterasen.

## [rediger] Karaktertrekk

Abyssineren er en livlig, aktiv og leken katt, som har en god porsjon nysgjerrighet. Temperamentet er balansert, men den har en sterk personlighet og trenger mye oppmerksomhet. Den tilhører de mest «snakksalige» kattene.

Hentet fra «http://no.wikipedia.org../../../a/b/y/Abyssiner.html»

Kategori: Katteraser

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- Eesti
- English
- Español
- Français
- Italiano
- עברית
- Nederlands
- 日本語
- Polski
- Português
- Slovenčina
- Suomi
- Svenska
- 中文